Oficiālais Vēstnesis L 199 , 26/07/1997 Lpp. 0011 - 0014



Komisijas Regula (EK) Nr. 1458/97 (1997. gada 25. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 1195/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja noteiktajā termiņā nav sniegusi atzinumu par pievienotajā tabulā ietverto produktu ar 4. kārtas numuru; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu par produktiem ar 1., 2., 3. un 5. kārtas numuru pievienotajā tabulā, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 25. jūlijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 170, 28.6.1997., 11. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Iedalījums (KN kods) | Iemesls | 1 | 2 | 3 | 1.Neausts materiāls (garums 180-220 cm, platums 70-160 cm, biezums aptuveni 5 cm, svars vairāk kā 150 g/m2), kas sastāv no vairākiem kokosšķiedras slāņiem, kuri visā materiāla biezumā savstarpēji savienoti, izmantojot saistvielu (lateksu) un termisku apstrādi. | 56039490 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 8.b piezīmi, 56. nodaļas 3. piezīmi, kā arī KN kodu 5603, 560394 un 56039490 aprakstu. Sk. arī Harmonizētās sistēmas paskaidrojumus par pozīciju 56.03. Izstrādājumu nevar klasificēt pozīcijā 5305, jo tas ir pārveidots šķiedras izstrādājumā. | 2.Caurules no trikotāžas auduma ar negrieztām plūksnām, darinātas no jauktiem sintētiskiem un mākslīgiem pavedieniem un apstrādātas ar poliglikoletilēnu.Izstrādājumu satin ruļļos, aptuveni pa 23 metriem rullī, kur saplacināta izstrādājuma platums ir 7,5 cm.Šī auduma caurule pēc apstrādes var tikt izmantota par "slāpējošu apsegu" vai "slāpējošu apvalku" iespiedmašīnu cilindriem. | 60012200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6001 un 60012200 aprakstu. Klasifikācija pozīcijā 5911 nav iespējama, jo, tā kā jāveic attiecīgā izstrādājuma tālāka apstrāde, nav izpildītas 59. nodaļas 7.b piezīmes prasības. | 3.Biezs, daudzkrāsains ģērbs, iekšienē sastāvošs no vairākiem bieziem, tilpumā apjomīgiem dažāda biezuma audumiem (55 % kokvilnas un 45 % poliestera), kuru šķērsgriezuma vienā lineārā centimetrā ir vairāk kā 10 šķiedru, un kurš ir paredzēts ķermeņa augšdaļai, ieskaitot gūžas. Tam ir atšūti piedurkņu gali un apakšmala.Ģērbam ir garas piedurknes, cieši pieguļošs kakla izgriezums ar apmali un priekšpusē daļēja aizdare, kurā iešūts rāvējslēdzējs.Tam ir arī dekoratīvas nošuves un priekšpusē piešūti dekori.(Pulovera tipa ģērbs)(Sk. fotoattēlu Nr. 563) | 61102099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 4. un 9. piezīmes, kā arī KN kodu 6110, 611020 un 61102099 aprakstu. Ņemot vērā ģērba piegriezumu un kopējo izskatu (jo īpaši biezos audumus un kakla izgriezuma apmali), šīs ģērbs klasificējams kā pulovera tipa izstrādājums. | 4.Brīvi krītošs auduma ģērbs (65 % poliestera un 35 % kokvilnas) ar pogu aizdari priekšpusē, kur pogcaurumi ir kreisajā pusē, un kurš paredzēts ķermeņa apakšdaļai no jostasvietas līdz potītēm. Ģērba mugurpusē ir divas cilpiņas vai cits savilkšanas līdzeklis, lai valkātājs varētu koriģēt vidukļa platumu.Ģērbam ir divas uzšūtas kabatas priekšpusē, divas iekškabatas mugurpusē un divas sānkabatas, kas uzšūtas augšstilba līmenī.Papildus gabali no ģērba auduma ir uzšūti arī uz ceļgaliem un dibenpusē.Bikšu staru galos ir izveidots tunelis, kurā ievērta aukla, kas ļauj valkātājam savilkt ciešāk staru galus.(Bikses aktīvai atpūtai)(Sk. fotoattēlu Nr. 562) | 62034319 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2 (A) piezīmi par apakšpozīcijām, 62. nodaļas 8. piezīmi, kā arī KN kodu 6203, 620343 un 62034319 aprakstu. Ģērba kopējais izskats skaidri neparāda, ka tas ir modelēts valkāšanai tikai vai galvenokārt, lai nodrošinātu (fizisku vai veselības) aizsardzību pārējam apģērbam un/vai personām rūpniecisku, profesionālu vai mājas darbu veikšanas laikā. | 5.Ģērbs darināts no 0,3 mm bieza nekrāsota auduma (100 % poliestera) ar melnu oderi, rāvējslēdzēja aizdari priekšpusē un pogājamu aizdari, kur pogcaurumi ir kreisajā pusē, un kurš paredzēts ķermeņa apakšdaļai no jostasvietas līdz potītēm. Ģērbam ir bikšturi un divas ierīces tā savilkšanai jostasvietā. Tam ir arī aizdare, kas sākas pie kājas pamatnes un ir aprīkota ar rāvējslēdzēju un velkro tipa stiprinājumu.Priekšpusē vienas bikšu staras pašā apakšā un zem mugurpuses kabatas audumam ir neliela uzdruka, un no iekšpuses tas ir pārklāts ar plastmasas slāni, kas redzams ar neapbruņotu aci.(Slēpotāju bikses)(Sk. fotoattēlu Nr. 564) | 62104000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 59. nodaļas 2 (a) (5) piezīmi, 62. nodaļas 5. un 8. piezīmi, kā arī un KN kodu 6210 un 62104000 aprakstu. Ņemot vērā ģērba biezumu (aptuveni 0,2 mm trikotāžas un tikai 0,1 mm plastmasas slāņa), tā izturību un stabilitāti, auduma blīvo faktūru un pielietojumu par virsmas materiālu, šis audums piešķir ģērbam tā pamatiezīmes (t.i., audumam ir vairāk kā tikai saturoša nozīme). Sk. arī "Vispārīgos apsvērumus" (plastmasas un trikotāžas apvienojumi) Harmonizētās sistēmas paskaidrojumos par 39. nodaļu. | +++++ TIFF +++++ | --------------------------------------------------